**Újratervezés – Szenvedélybeteg-mentő misszió**

**2024. október 1. – december 31.**

**Szeverényi János**

Missziói lelkészként az elmúlt huszonegy évben is végeztem ezt a szolgálatot. Éveken át szerveztem az Országos Irodában szakmai értekezleteket, látogattam a szarvasi gyógyító konferenciákat, foglalkoztam szenvedélybetegekkel, tartottam a kapcsolatot az intézményekkel, szolgálatokkal: Dömös, Zsibrik, Ráckeresztúr, Tiszta Forrás, Emberbarát Alapítvány, Kék Kereszt, Anonim Alkoholisták, orvosok, lelkészek, stb…).

2019-ben szerveztem gyógyító és szakmai konferenciát Piliscsabán.

Ez az aktivitás a hivatalos megbízással megerősödött, kiszélesedett.

Szeptember végén szolgáltam a **Középhalmi Misszió** gyógyító hetén és meglátogattam a szarvasi vezetés alatt működő **nagyszénási intézményeket**: Ótemplomi Szeretetszolgálat Szenvedélybetegek Rehabilitációs Intézményét és az Idősek Otthonát, ahol helyet kapott egy szenvedélybetegeket gondozó részleg is. Komoly szakmai munka folyik mindkét intézményben.

Megtartottuk az **Újratervezés klub** foglalkozásait az Országos Iroda alagsori termében. Hasznos találkozások voltak. Jöttek gyógyultak, érdeklődők, családtagok, egy szakdolgozatát író egyetemista. Havonta tartunk ilyen alkalmakat.

**Szervezem a 2025. március 24-28-i szakmai és gyógyító konferenciát Piliscsabán.**

**Rendszeresen megkeresnek gyógyulni vágyók, illetve családtagjaik**. Három hónap alatt nyolc ilyen találkozásom volt.

Jól tudom használni az Evangélikus Missziói Központ által megjelentetett **Akarsz-e meggyógyulni? Segítség alkoholbetegeknek** című kiadványt.

**Igehirdetésre meghívó gyülekezetekben mindenhol beszélek erről a szolgálatról.**

Létrehoztam egy **e-mail csoportot**, ahol megosztunk információkat egymással.

A Középhalmi Misszió FB oldalán is elérem a testvéreket..

Cikket írtam a Híd magazinba szolgálatunkról.

Meghívásra szívesen vállalok bemutatkozást gyülekezetekben, egyházi rendezvényeken. Ősszel Szarvason tartunk gyógyító hetet.

Ez a három hónap csak a kezdet volt, szeretném ha egyre erősödne, kiterjedne szolgálatunk.

**Fontosabb szolgálatok**

**Szeptember**

Missziói bizottság

Megbeszélés Duszka házaspárral

Szarvasi Középhalmi misszióban két napos szolgálat

EWTN TV stúdióbeszélgetés

**Október**

Kárpátalja – Kisdobrony, Nagydobrony, Kisgejőc

Országos evangelizáció – igehirdetés, áldás

Igehirdetés – Békéscsaba, rk. mise – MEÖT missziói nap

Megbeszélés Valnerovicz Rajmunddal (Mezőberény)

METT találkozó Muraszombat (Szlovénia)

Megbeszélés Zsugyel Jánossal

Megbeszélés Ferenczy Erzsébettel

Megbeszélés Kis Ferenc Balázzsal

**November**

Aliansz imareggeli

Újratervezés klub

MEÖT missziói bizottság

Előadás a misszióról a zuglói kibővített férfi körben

Evangelizáció a felvidéki Abarán (2 nap)

Igehirdetés – Ócsa

**December**

Evangelizáció az Erdélyi Krasznán (2 nap)

Újratervezés klub

Igehirdetés a békéscsabai református gyülekezetben, itt Kékkereszt kör is működik

Missziós hétvége Rozsnyó, Hosszúszó

Cigány szakkolégium találkozó